b'\n_START_ARTICLE_\n\xc3\x85lesundsgjengen\n_START_PARAGRAPH_\n\xc3\x85lesundsgjengen var navnet, som blev givet til en gruppe p\xc3\xa5 18 m\xc3\xa6nd og en kvinde under 2. verdenskrig, som blev arresteret p\xc3\xa5 en fiskeb\xc3\xa5d udenfor \xc3\x85lesund i 1942 i forbindelse med Englandsfarten. Gruppen havde forbindelser til Milorg. B\xc3\xa5den var p\xc3\xa5 vej til England. I forkant af arrestationen havde folk fra Sonderabteilung Lola infiltreret b\xc3\xa5den. Hele 18 af gruppens medlemmer blev skudt i skoven p\xc3\xa5 Trandum efter forh\xc3\xb8r og tortur. Filmen Englandsfarere fra 1946, baseret p\xc3\xa5 bogen af samme navn, tager udgangspunkt i denne historie.'